L 123/2
ET
Euroopa Liidu Teataja
8.5.2023
(3)
Pliipõhised stabiliseerijad suurendavad PVC termilist stabiilsust ühendite valmistamise ja toodete tootmise ajal.
Samuti kaitsevad need PVCd valguse lagundava mõju eest.
Liidu tööstus tegi vabatahtliku otsuse loobuda järk-järgult pliipõhiste stabiliseerijate kasutamisest PVC ühendite valmistamisel ja PVCst toodetes ning on teatanud, et protsess jõudis 2015. aastal edukalt lõpule (5).
Pliid sisaldavate PVCst toodete – eriti ehitusmaterjalide – kasutusaeg on pikk ja need jäävad käibele paljudeks aastakümneteks; pärast nende kõrvaldamist saavad sellistest esemetest jäätmed, need võidakse ringlusse võtta ja taaskasutusse võetud PVC kaudu võib plii taas toodetesse sattuda.
Lisa XV toimik näitas, et 2016. aastal võis liidus hinnanguliselt 90 % kogu PVCst toodetest tulenevast pliiheitest seostada PVCst importtoodetega tulenevalt pliipõhiste stabiliseerijate kasutamise järkjärgulisest loobumisest liidus.
(4)
Kavandatava piirangu jõustamise hõlbustamiseks on seega asjakohane piirata igasugust pliisisaldust PVCs, olenemata selle sihtotstarbest.
(5)
5. detsembril 2017 võttis kemikaaliameti riskihindamise komitee (edaspidi „RAC“) vastu lõpliku arvamuse, (6) milles järeldati, et PVCst toodetes leiduvatest pliipõhistest stabiliseerijatest tulenevate kindlaks tehtud riskide ohjamiseks on kemikaaliameti ettepaneku kohane piirang selliste riskide vähendamise tulemuslikkuse, praktiliste kaalutluste ja järelevalve seisukohast kõige asjakohasem liidu tasandi meede.
(6)
RAC tegi ettepaneku keelata igas kontsentratsioonis plii kasutamine PVCst toodetes.
RAC nõustus ka kemikaaliametiga, et tuleks kehtestada erand taaskasutatud PVCd sisaldavate PVCst toodete kohta.
Samas tegi RAC ettepaneku kehtestada kõrgemad pliisisalduse piirmäärad teatavate PVCst toodete puhul, mis sisaldavad taaskasutatud jäika ja pehmet PVCd, vastavalt 2 ja 1 massiprotsenti.
Selle ettepaneku juures arvestati hinnangut, mille kohaselt selliste toodete ringlussevõtu alternatiiv – PVC jäätmete kõrvaldamine prügilasse ladestamise ja põletamise teel – suurendaks keskkonda paiskuva heite kogust ja ei vähendaks riski.
Ettepaneku kohaste erinevate piirmäärade juures võeti arvesse jäikade ja pehmete PVC jäätmete pliisisalduse hinnangulist keskmist 2013. aastal, ringlussevõtu mahu eeldatavat mõju ja asjaolu, et teadaolevalt eraldub pehmest PVCst rohkem pliid kui jäigast PVCst.
Nõuetekohaselt võeti arvesse asjaolu, et mõned tooted võivad sisaldada suurt kogust taaskasutatud PVCd, nii et lõpptootes võib PVC sisaldus olla kuni 100 massiprotsenti.
(7)
15. märtsil 2018 võttis kemikaaliameti sotsiaal-majandusliku analüüsi komitee (edaspidi „SEAC“) vastu lõpliku arvamuse, (7) mille järelduse kohaselt on kemikaaliameti ettepaneku – mida on muutnud nii RAC kui ka SEAC – kohane piirang kindlakstehtud riski ohjamiseks selle sotsiaal-majandusliku kasu ja sotsiaal-majandusliku kulu seisukohast kõige asjakohasem liidu tasandi meede.
SEAC jõudis sellele järeldusele kõige usaldusväärsemate olemasolevate andmete põhjal, võttes arvesse plii kui piirmäärata toksilise aine omadusi ja selle mõju inimtervisele ning kavandatava piiranguga seotud kulude taskukohasust.
SEAC võttis arvesse, et sobivad alternatiivid on laialdaselt kättesaadavad ja liidus juba kasutusel.
Samuti võttis ta arvesse piirangu kulutasuvust.
Lisaks tegi ta järelduse, et isegi piiratud mõju inimeste tervisele intelligentsuskoefitsiendi vähenemise osas oleks piisav, et piiranguga seotud kulud tasuksid end ära.
(8)
SEAC nõustus XV lisa toimikus esitatud ettepanekuga, et kui võtta arvesse taaskasutatud PVCs leiduva plii kontsentratsiooni eeldatav muutumine, väheneks see kontsentratsioon aastateks 2035–2040 küllaldaselt selleks, et taaskasutatud PVCd sisaldavad PVCst tooted vastaksid plii kontsentratsiooni kavandatavale üldisele piirmäärale 0,1 %.
Seega tuleks teatavate taaskasutatud PVCd sisaldavate PVCst toodete erandit kohaldada 15 aastat alates piirangu jõustumisest.
Samuti oli SEAC nõus sellega, et võtmaks arvesse ebakindlust seoses tulevaste suundumustega ringlussevõetavate PVC jäätmete koguse ja nende pliisisalduse vallas, tuleks erandi kohaldamis­ perioodi 10 aastat pärast piirangu jõustumist uuesti hinnata.
Komisjon leidis, et kooskõlas ELi ringmajanduse loomise 2015. aasta tegevuskava (8) eesmärgiga edendada mürgivabu materjalitsükleid ning säilitada inimeste tervise ja keskkonna kõrgel tasemel kaitse tuleks erandi kohaldamisperioodi seitse ja pool aastat pärast piirangu jõustumist uuesti hinnata.
(5) (6) (7) (8)
VinylPlus eduaruanne 2017. aasta kohta, lk 14; vt https://vinylplus.eu/uploads/downloads/VinylPlus_Progress_Report_2017.pdf. https://echa.europa.eu/documents/10162/86b00b9e-2852-d8d4-5fd7-be1e747ad7fa.
https://echa.europa.eu/documents/10162/86b00b9e-2852-d8d4-5fd7-be1e747ad7fa.
Komisjoni teatis Euroopa Parlamendile, nõukogule, Euroopa Majandus- ja Sotsiaalkomiteele ning Regioonide Komiteele: „ELi ringmajanduse loomise tegevuskava“ (COM/2015/0614 final).